CELEX: 32016D0422
Language: mt
Date: 2016-03-18 00:00:00
Title: Deċiżjoni ta' Implimentazzjoni tal-Kummissjoni (UE) 2016/422 tat-18 ta' Marzu 2016 dwar il-konformità tar-rati unitarji tal-2015 għaż-żoni tal-imposti skont l-Artikolu 17 tar-Regolament ta' Implimentazzjoni (UE) Nru 391/2013 (notifikata bid-dokument C(2016) 1595) (Test b'rilevanza għaż-ŻEE)

22.3.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 75/68
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2016/422
      tat-18 ta' Marzu 2016
      dwar il-konformità tar-rati unitarji tal-2015 għaż-żoni tal-imposti skont l-Artikolu 17 tar-Regolament ta' Implimentazzjoni (UE) Nru 391/2013
      
         
            (notifikata bid-dokument C(2016) 1595)
         
      
      (It-testi bil-Ġermaniż, bis-Slovakk u bit-Taljan biss huma awtentiċi)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 550/2004 tal-Parlament Ewropew u tal-Kunsill tal-10 ta' Marzu 2004 dwar il-forniment ta' servizzi ta' navigazzjoni tal-ajru fl-ajru uniku Ewropew (ir-Regolament dwar il-forniment tas-servizzi) (1), u b'mod partikolari l-Artikolu 16(1) tiegħu,
      Wara li kkunsidrat ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru (2), u b'mod partikolari l-Artikolu 17(1)(d) tiegħu,
      Billi:
      
                  (1)
               
               
                  Ir-Regolament ta' Implimentazzjoni (UE) Nru 391/2013 jistabbilixxi skema komuni ta' imposti għas-servizzi tan-navigazzjoni tal-ajru. L-iskema komuni ta' imposti hija element integrali għall-kisba tal-għanijiet tal-iskema ta' prestazzjoni kif stabbilita fl-Artikolu 11 tar-Regolament (KE) Nru 549/2004 tal-Parlament Ewropew u tal-Kunsill (3) u fir-Regolament ta' Implimentazzjoni tal-Kummissjoni (UE) Nru 390/2013 (4).
               
            
                  (2)
               
               
                  Id-Deċiżjoni ta' Implimentazzjoni tal-Kummissjoni 2014/132/UE (5) tistabbilixxi l-miri tal-prestazzjoni għall-UE kollha kemm hi, fosthom il-mira tal-kosteffikaċja tas-servizzi tan-navigazzjoni bl-ajru en route, espressa f'kosti unitarji determinati għall-forniment ta' dawk is-servizzi, għat-tieni perjodu ta' referenza, li jkopri u jinkludi s-snin mill-2015 sal-2019.
               
            
                  (3)
               
               
                  Skont l-Artikolu 17(1)(c) u 17(2) tar-Regolament ta' Implimentazzjoni (UE) Nru 391/2013, il-Kummissjoni għandha tivvaluta r-rati unitarji tal-2015 għaż-żoni tal-imposti, ippreżentati mill-Istati Membri lill-Kummissjoni wara r-reviżjoni tal-miri ta' prestazzjoni b'riżultat tad-Deċiżjoni ta' Implimentazzjoni tal-Kummissjoni (UE) 2015/348 (6). Il-valutazzjoni tikkonċerna l-konformità ta' dawk ir-rati unitarji mar-Regolamenti ta' Implimentazzjoni (UE) Nru 390/2013 u (UE) Nru 391/2013.
               
            
                  (4)
               
               
                  Il-Kummissjoni wettqet il-valutazzjoni tagħha tar-rati unitarji bl-għajnuna tal-Korp ta' Analiżi tal-Prestazzjoni u tal-Uffiċċju Ċentrali tal-Imposti tar-Rotot tal-Eurocontrol, permezz tad-dejta u tal-informazzjoni addizzjonali mogħtija mill-Istati Membri sal-1 ta' Ġunju 2015, u tal-informazzjoni rilevanti li tressqet fil-kuntest tal-pjanijiet riveduti tal-prestazzjoni. Il-valutazzjoni qieset ukoll korrezzjonijiet mill-Istati Membri lir-rati unitarji wara kuntatti sussegwenti mal-Kummissjoni. Barra minn hekk, il-valutazzjoni tar-rati unitarji tal-2015 issejset fuq ir-rapport tal-Korp ta' Analiżi tal-Prestazzjoni dwar il-pjanijiet ta' prestazzjoni għat-tieni perjodu ta' referenza, li tressaq lill-Kummissjoni fil-15 ta' Ottubru 2015.
               
            
                  (5)
               
               
                  Abbażi ta' dik il-valutazzjoni, il-Kummissjoni sabet, bi qbil mal-Artikolu 17(1)(d) tar-Regolament ta' Implimentazzjoni (UE) Nru 391/2013, li r-rati unitarji tal-2015 għaż-żoni tal-imposti en route tal-Awstrija, tal-Italja u tar-Repubblika Slovakka jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
               
            
                  (6)
               
               
                  Skont l-Artikolu 17(1)(d) tar-Regolament ta' Implimentazzjoni (UE) Nru 391/2013, l-Istati Membri kkonċernati għandhom jiġu avżati dwar dik is-sejba.
               
            
                  (7)
               
               
                  Minħabba li r-rati unitarji kkonċernati tal-2015 huma bbażati fuq il-pjanijiet ta' prestazzjoni adottati wara l-1 ta' Novembru tas-sena ta' qabel it-tieni perjodu ta' referenza, huwa mfakkar li, f'konformità mal-Artikolu 17(2) tar-Regolament ta' Implimentazzjoni (UE) Nru 391/2013, id-differenza fl-introjtu minħabba l-applikazzjoni temporanja tar-rata unitarja inizjali fl-2015 għandha tgħaddi għall-kalkolu tar-rata unitarja għall-2016.
               
            ADOTTAT DIN ID-DEĊIŻJONI:
      Artikolu 1
      Ir-rati unitarji tal-2015 għaż-żoni tal-imposti en route stabbiliti fl-Anness jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
      Artikolu 2
      Din id-Deċiżjoni hija indirizzata lir-Repubblika Taljana, lir-Repubblika tal-Awstrija u lir-Repubblika Slovakka.
      
         Magħmul fi Brussell, it-18 ta' Marzu 2016.
         
            
               Għall-Kummissjoni
            
            Violeta BULC
            
               Membru tal-Kummissjoni
            
         
      
      
         (1)  ĠU L 96, 31.3.2004, p. 10.
      
         (2)  ĠU L 128, 9.5.2013, p. 31.
      
         (3)  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (ĠU L 96, 31.3.2004, p. 1).
      
         (4)  Ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (ĠU L 128, 9.5.2013, p. 1).
      
         (5)  Id-Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).
      
         (6)  Id-Deċiżjoni ta' Implimentazzjoni tal-Kummissjoni (UE) 2015/348 tat- 2 ta' Marzu 2015 dwar il-konsistenza ta' ċerti miri inklużi fil-pjanijiet nazzjonali jew tal-blokok tal-ispazju tal-ajru funzjonali mressqa skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni mal-Unjoni kollha għat-tieni perjodu ta' referenza (ĠU L 60, 4.3.2015, p. 55).
      
         ANNESS
         
                      
                  
                  
                     Żona tal-imposti
                  
                  
                     Rata unitarja en route tal-2015 ippreżentata fil-munita nazzjonali (*) (Kodiċi ISO)
                  
               
                     1
                  
                  
                     L-Awstrija
                  
                  
                     73,34
                  
               
                     2
                  
                  
                     L-Italja
                  
                  
                     80,49
                  
               
                     3
                  
                  
                     Ir-Repubblika Slovakka
                  
                  
                     54,99
                  
               
            (*)  Dawn ir-rati unitarji ma jinkludux ir-rata amministrattiva unitarja msemmija fl-Artikolu 18(1) tar-Regolament ta' Implimentazzjoni (UE) Nru 391/2013 u japplikaw għal Stati firmatarji tal-Ftehim Multilaterali tal-Eurocontrol dwar l-imposti tar-rotot.